Úrad vlády Slovenskej republiky

Materiál č.:   87 /2002 - Kppvl/le

Materiál na rokovanie 
vlády SR

 

 
DODATOK
k návrhu na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov

Materiál sa predkladá:				Materiál obsahuje:
 
Podľa bodu B. 4 uznesenia				1. Návrh uznesenia vlády SR–nové znenie
vlády SR č. 704 z 18. júla 2001			

Predkladá:
 
Ľubomír FOGAŠ
podpredseda vlády SR

 

Bratislava jún 2002

NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov

Číslo materiálu:
 
Predkladateľ:  	podpredseda vlády Slovenskej republiky Ľ. Fogaš 

Vláda
 
A. 	  schvaľuje
 
A.1. 	Návrh na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov                                                       

B. 	 ukladá
 
     ministrom
     vedúcim ostatných ústredných orgánov štátnej správy SR
 
B.1.  	premietnuť transpozíciu smernice/smerníc a rámcových rozhodnutí v ich gescii  v termínoch obsiahnutých v tomto uznesení do Plánu legislatívnych úloh vlády SR na príslušné obdobie
	
	kontrola raz ročne pri príprave Plánu legislatívnych úloh vlády SR

    
 
B.2. 	zabezpečiť transpozíciu smerníc a rámcových rozhodnutí do príslušných návrhov slovenských všeobecne záväzných právnych predpisov a vypracovanie tabuliek zhody k smerniciam
 
	priebežne
	kontrola raz ročne pri príprave Plánu legislatívnych úloh vlády SR
 
B.3.  	poskytovať gestorským ústredným orgánom štátnej správy zodpovedným za transpozíciu smerníc a rámcových rozhodnutí a za vypracovanie tabuliek zhody nevyhnutnú súčinnosť vyplývajúcu z ich pôsobnosti
 
priebežne

B.4. 	zabezpečiť vkladanie elektronickej formy tabuliek zhody do Informačného systému pre legislatívu a aproximáciu práva (ISLAP)
 
	priebežne

C. 	 ukladá
 
podpredsedovi vlády pre legislatívu
	
C.1. 	predložiť návrh na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov 
do 15. kalendárneho dňa po skončení kalendárneho štvrťroka

C.2. 	rozhodovať o určení gestorských ústredných orgánov štátnej správy v prípadoch, ak je toto určenie sporné
priebežne
 
D. 	 ruší
 
D.1.		úlohu bodu B.4 uznesenia vlády SR č. 704 z 18. júla 2001

     
Vykonajú: 	podpredseda vlády pre legislatívu
ministri
	 	vedúci ostatných ústredných orgánov štátnej správy SR
 
Na vedomie:	štátny tajomník Ministerstva zahraničných vecí SR - hlavný vyjednávač SR
		pre rokovanie o vstupe do EÚ
		predseda Výboru Národnej rady Slovenskej republiky pre európsku integráciu
		guvernér Národnej banky Slovenska